
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 178 

12 Μαρτίου 1997 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ- Φ. 3131/17/96 

Χορήγηση αδειών άσκησης υπαίθριου (στάσιμου και πλα¬ 
νόδιου) εμπορίου στους χερσαίους χώρους τοπικής 
αρμοδιότητας Οργανισμών Λιμένα, Λιμενικών Ταμείων 
και ΕΟΤ καθώς και επί πλοίων - Χορήγηση αδειών, ί¬ 
δρυσης και λειτουργίας καταστημάτων υγειονομικού 
ενδιαφέροντος στους ίδιους χερσαίους χώρους και ε¬ 
πί μόνιμα αγκυροβολημένων πλοίων ή πλωτών ναυπη¬ 
γημάτων. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την παράγραφο 3 του άρθρου 3 του Ν, 2323/1995 
(ΦΕΚ Α 145) «Υπαίθριο εμπόριο και άλλες διατάξεις», 

2. Τις διατάξεις του Ν. 1558/1985 (ΦΕΚ Α 137) 
«Κυβέρνηση και Κυβερνητικά Όργανα» όπως τροποποιή¬ 
θηκε και ισχύει. 

3. Τις διατάξεις του Π.Δ. 259/1988 (ΦΕΚ Α 117) 
«Οργανισμός του Υπουργείου Εμπορικής Ναυτιλίας» ό¬ 
πως τροποποιήθηκε και ισχύει. 

4. Τις διατάξεις του Π.Δ. 27/1996 (ΦΕΚ Α 19) 
«Συγχώνευση των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης» σε συνδυασμό με τις ισχύουσες διατάξεις 
των Οργανισμώντων συγχωνευθέντων Υπουργείων, 

5. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΜΕΡΟΣΑ 

ΑΔΕΙΕΣ ΑΣΚΗΣΗΣ ΥΠΑΙΘΡΙΟΥ (ΣΤΑΣΙΜΟΥ ΚΑΙ 
ΠΛΑΝΟΔΙΟΥ) ΕΜΠΟΡΙΟΥ ΣΤΟΥΣ ΧΕΡΣΑΙΟΥΣ ΧΟΡΟΥΣ 
ΤΟΠΙΚΗΣ ΑΡΜΟΔΙΟΤΗΤΑΣ ΤΩΝ ΟΡΓΑΝΙΣΜΩΝ ΛΙ¬ 
ΜΕΝΩΝ, ΛΙΜΕΝΙΚΩΝ ΤΑΜΕΙΩΝ ΚΑΙ ΤΟΥ Ε.Ο.Τ. 

Άρθρο 1 

Άδειες υπαίθριου εμπορίου σε χερσαίους χώρους 

1. Γιατην άσκηση υπαίθριου (στάσιμου ή πλανόδιου) ε¬ 
μπορίου στους χερσαίους χώρους τοπικής αρμοδιότητας 
των Οργανισμών Λιμένων, των Λιμενικών Ταμείων και του 


Ε.Ο.Τ. απαιτούνται άδειες οι οποίες χορηγούνται από τις 
υπηρεσίες αυτές. 

2. Οι χορηγούμενες άδειες ισχύουν μόνο για το χώρο 
που εκδόθηκαν. 

3. Τα κριτήρια που πρέπει να εξετάζονται για τη χορή¬ 
γηση ή όχι αδειών υπαίθριου εμπορίου (στάσιμου ή πλα¬ 
νόδιου) στους χερσαίους χώρους είναι: 

α. Η απρόσκοπτη και ασφαλής λειτουργία των λιμένων 
και εν γένει των χερσαίων αυτών χώρων. 

β. Η ελεύθερη και ακίνδυνη κυκλοφορία πεζών και οχη¬ 
μάτων και διακίνηση εμπορευμάτων. 

γ. Η αποφυγή δημιουργίας προβλημάτων στην ασφά¬ 
λεια της ναυσιπλοΐας, την κίνηση και πρόσδεση των πλοί¬ 
ων στους λιμένες. 

δ. Η αποφυγή ρύπανσης θαλάσσιων και χερσαίων χώ¬ 
ρων και η διατήρησή τους σε καλή κατάσταση. 

ε. Η δυνατότητα άμεσης απομάκρυνσης των υπαίθριων 
δραστηριοτήτων, σε περίπτωση που ήθελε κριθεί ανα¬ 
γκαίο. 

στ. Η εξυπηρέτηση των διακινούμενων στους χώρους 
αυτούς. 

ζ. Η οικονομική ωφέλεια για το φορέα εκμετάλλευσης, 
η. Τα μέσα που θα χρησιμοποιήσουν οι ενδιαφερόμενοι 
για την έκθεση των ειδώντους (π.χ. προθήκες, οχήματα). 

θ. Η παρεμπόδιση της ελεύθερης πρόσβασης στην πα¬ 
ραλία και τη θάλασσα. 

ι. Η ιστορική, αρχαιολογική και παραδοσιακή φυσιο¬ 
γνωμία του λιμένα και της ευρύτερης θαλάσσιας και χερ¬ 
σαίας περιοχής. 

ια. Ο εμπορικός και τουριστικός χαρακτήρας της περιο¬ 
χής και οι αναπτυξιακές προοπτικές της. 

ιβ. Η αποφυγή προστριβών με ασκούντες συναφείς 
δραστηριότητες εντός των χερσαίων και θαλάσσιων χώ¬ 
ρων. 

ιγ. Οι ιδιαιτερότητες και ιδιομορφίες της περιοχής, 
ιδ. Τα είδη ή οι υπηρεσίες που αποτελούν το αντικείμε¬ 
νο των απού μενών υπαίθριων δραστηριοτήτων. 

ιε. Η εξασφάλιση της δημόσιας τάξης και ασφάλειας 
στους χώρους αυτούς. 

4. Η παράθεση των παραπάνω κριτηρίων δεν έχει πε¬ 
ριοριστικό χαρακτήρα και δεν αποκλείει τη συνεκτίμηση 
και άλλων στοιχείων, αναλόγως των τοπικών συνθηκών, 

για τη χορήγηση ή όχι των αδειών υπαίθριου εμπορίου α¬ 
πό τους φορείς εκμετάλλευσης καθώς και του αριθμού 
και είδους αυτών. Σε κάθε περίπτωση η χορήγηση ή όχι 
των αδειών εναπόκειται στην κρίση του φορέα εκμετάλ¬ 
λευσης. 

Άρθρο 2 

Όροι και προϋποθέσεις για τη χορήγηση των αδειών 

1. Με αποφάσεις ή πράξεις των αρμόδιων διοικητικών 
τους οργάνων οι φορείς εκμετάλλευσης (Οργανισμοί 
Λιμένα - Λιμενικά Ταμεία - Ε.Ο.Τ.) καθορίζουν τυχόν ειδι¬ 
κούς όρους και προϋποθέσεις παραχωρήσεως χώρων 
για την άσκηση υπαίθριου στάσιμου εμπορίου, η οποία 
θα γίνεται σύμφωνα με τις ισχύουσες διατάξεις - ρυθμί¬ 
σεις. 

2. Οι άδειες άσκησης του υπαίθριου (στάσιμου ή πλα¬ 
νόδιου) εμπορίου είναι αυστηρά προσωπικές και χορη¬ 
γούνται μόνο σε φυσικά πρόσωπα τα οποία συγκεντρώ¬ 
νουν τις ακόλουθες προϋποθέσεις: 

α. Δεν έχουν καταδικαστεί αμετάκλητα σε στερητική της 
ελευθερίας ποινή για κατασκοπεία, διασπορά ψευδών ει¬ 
δήσεων, εγκλήματα για υπομνήματα, δωροδοκία, κατα¬ 
πίεση, απιστία, πρόκληση ναυαγίου απόπρόθεση, βιασμό, 
εξαναγκασμό σε ασέλγεια, αποπλάνηση, μαστρωπία, εκ¬ 
μετάλλευση πορνών, σωματεμπορία, κλοπή, υπεξαίρεση, 
υφαίρεση, ληστεία, εκβίαση, απάτη, λαθρεμπορία, παρά¬ 
βαση των νόμων για τα ναρκωτικά και περί π ροστασίας του 
εθνικού νομίσματος και των διατάξεων περί παρανόμου α¬ 
λιείας με εκρηκτικές, τοξικές, ναρκωτικές, διαβρωτικές, 
χημικές και φυτικές ύλες ή ουσίες που παράγουν ηλεκτρι¬ 
κές εκκενώσεις, για παράβαση του Α.Ν. 192/36 και γενικά 
σε ποινή με την οποία καταγνώσθηκε έστω και μερική α- 
ποστέρηση των πολιτικών δικαιωμάτων. 

β. Δεν διώκονται ως φυγόποινοι ή φυγόδικοι, έστω και 
για ένα από τα αναφερόμενα στην προηγούμενη παρά¬ 
γραφο αδικήματα. 

γ. Δεν έχουν ετήσιο οικογενειακό εισόδημα, από άλλες 
δραστηριότητες κατά μέσο όρο, εκτός των πολυτέκνων, 
ανώτερο του ποσού που καθορίζεται μετην Κ1 /2113/95 α¬ 
πόφαση του Υπουργού Εμπορίου όπως ισχύει κάθε φορά, 
που αποδεικνύεται από τη φορολογική τους δήλωση. 

δ. Τα ίδια ή μέλη της οικογένειάς τους δεν συνδέονται 
με οργανωμένη επιχείρηση με οποιοδήποτε τρόπο, πλην 
των περιπτώσεων πώλησης παραδοσιακών ειδών, κατά 
την κρίση του φορέα εκμετάλλευσης. 

3. Άδειες υπαίθριου εμπορίου στους χερσαίους χώ¬ 
ρους Οργανισμών Λιμένα, Λιμενικών Ταμείων και του 
Ε.Ο.Τ. θα χορηγούνται, εφόσον πληρούνται οι λοιπές 
προϋποθέσεις έκδοσης των αδειών, κατά προτίμηση ένα¬ 
ντι όλων των άλλων ενδιαφερομένων: 

α. σε αναπήρους ή θύματα πολέμου, του άρθρου 1 του 
Ν.Δ. 1044/71, όπως συμπληρώθηκε με το Ν. 1043/80, οι ο¬ 
ποίοι δεν έχουν τύχει αποκαταστάσεως. 

β. σε αναπήρους ή θύματα ειρηνικής περιόδου του Ν. 
1370/44. 

γ. σε αναπήρους ήθύματα πολέμου αμάχου πληθυσμού 
των Ν. 812/43 και Ν. 1512/50. 

δ. σε αναπήρους με ποσοστό άνω του 50%, των οποίων 
η αναπηρία δεν οφείλεται σε πολεμικά γεγονότα και 
ε. σε πολύτεκνους. 

4. Με απόφαση του φορέα εκμετάλλευσης μπορεί να 
καθοριστεί ο ανώτατος αριθμός των αδειών πλανόδιου ε¬ 
μπορίου που θα χορηγηθούν. 


Άρθρο 3 

Υποβαλλόμενα δικαιολογητικά 

1. Για τη χορήγηση της άδειας υπαίθριου (στάσιμου ή 
πλανόδιου) εμπορίου υποβάλλονται από τους ενδιαφε¬ 
ρομένους στους φορείς εκμετάλλευσης τα εξής δικαιο- 
λογητικά: 

α. Αίτηση του ενδιαφερομένου στην οποία θα περιέχο- 
νται πλήρη στοιχεία της ταυτότητας αυτού και του ανα¬ 
πληρωτή του εφόσον συντρέχει περίπτωση, για την πα¬ 
ραχώρηση χώρου εφόσον πρόκειται για στάσιμο υπαί¬ 
θριο εμπόριο καιτη χορήγηση άδειας άσκησης υπαίθριου 
εμπορίου σε χερσαίο χώροτοπικής αρμοδιότητας των οι¬ 
κείων Οργανισμών Λιμένων, Λιμενικών Ταμείων και του 
Ε.Ο.Τ. Στην αίτηση θα περιλαμβάνονται επίσης στοιχεία 
για: 

(1) το συγκεκριμένο χώρο εγκατάστασής του και την έ¬ 
κταση αυτού, εφόσον πρόκειται για στάσιμο εμπόριο, 

(2) τα συγκεκριμένα είδη ή υπηρεσίες που θα αποτε¬ 
λούν το αντικείμενο της δραστηριότητας του κατόχου, 

(3) το συγκεκριμένο μέσο καθώς και τον αριθμό κυκλο¬ 
φορίας του οχήματος που τυχόν χρησιμοποιείται. 

β. Επικυρωμένο φωτοαντίγραφο του δελτίου της αστυ¬ 
νομικής του ταυτότητας ή του διαβατηρίου του. 

γ. Απόσπασμα ποινικού μητρώου πρόσφατης έκδοσης 
(όχι πέραν του τριμήνου) από το οποίο να προκύπτει ότι 
δεν έχουν καταδικαστεί για τα αδικήματα τα αναφερόμε¬ 
να στην παράγραφο 2 (α) του άρθρου 2 της παρούσας. 

δ. Πιστοποιητικό Εισαγγγελικής Αρχής πρόσφατης έκ¬ 
δοσης (όχι πέραν του τριμήνου) ότι δεν διώκονται ως φυ¬ 
γόποινοι ή φυγόδικοι έστω και για ένα από τα αδικήματα 
τα αναφερόμενα στην παράγραφο 2 (α) του άρθρου 2 της 
παρούσας. 

ε. Τρεις (3) πρόσφατες φωτογραφίες. 

στ. Έγγραφη συναίνεση της οικείας Λιμενικής Αρχής για 
τη χορήγηση της άδειας και την παραχώρηση του αιτού- 
μενου χώρου επί υπαιθρίου στάσιμου εμπορίου, εφόσον 
πρόκειται για χερσαίους χώρους διακίνησης επιβατών και 
οχημάτων με επιβατηγό (Ε/Γ) και επιβατηγό - οχηματαγω¬ 
γά (Ε/Γ - Ο/Γ) διεθνών πλόων ή που εκτελούν κύριες ή δευ- 
τερεύουσες ή τοπικές δρομολογιακές γραμμές. 

ζ. Επικυρωμένα φωτοαντίγραφα της άδειας κυκλοφο¬ 
ρίας του τυχόν χρησιμοποιηθεσομένου οχήματος για την 
άσκηση της αιτούμενης πλανοδίου δραστηριότητας και 
της άδειας ικανότητας του οδηγού. 

η. Εφόσον πρόκειται για διάθεση τροφίμων και ποτών, 
επικυρωμένο φωτοαντίγραφο του βιβλιαρίου υγείας και 
βεβαίωση της αρμόδιας υγιειονομικής υπηρεσίας στην ο¬ 
ποία θα φαίνεται ότι ο ενδιαφερόμενος διαθέτει τα απα¬ 
ραίτητα για την εξασφάλιση της δημόσιας υγείας μέσα, 
σύμφωνα μετην εκάστοτε ισχύουσα υγειονομική νομοθε¬ 
σία. 

θ. Σε περίπτωση προσωρινής αναπλήρωσης βεβαίωση 
του Δήμου ή της Κοινότητας που θα αποδεικνύει τη συγ¬ 
γένεια με το αναπληρούμενο. 

ι, Σε περίπτωση μόνιμης αναπλήρωσης του δικαιούχου, 
πιστοποιητικό της αρμόδιας υγειονομικής υπηρεσίας πε¬ 
ρί της αναπηρίας αυτού, σύμφωνα με τις παραγράφους 4 
και 5 του άρθρου 7της παρούσας. 

2. Ο φορέας εκμετάλλευσης εξετάζει τα αιτήματα των 
ενδιαφερο μένων με τις νόμιμες διαδικασίες για την παρα¬ 
χώρηση του χώρου εφόσον πρόκειται για στάσιμο υπαί¬ 
θριο εμπόριο. 

3. Μετά την ολοκλήρωση των προβλεπόμενων διαδικα- 

σιών ο φορέας εκμετάλλευσης χορηγεί σε όσους προτί- 
θεται ναεκδόσειάδεια, κατάλληλο αποδεικτικό μέσο (π.χ. 
αντίγραφο εγκριτικής απόφασηςήτυχόνκαταρτισθέντος 
συμφωνητικού) με τη χρήση του οποίου ο ενδιαφερόμε¬ 
νος εφοδιάζεται από τις αρμόδιες Υπηρεσίες και προσκο¬ 
μίζει στο φορέα εκμετάλλευσης προκειμένου να εκδώσει 
την άδεια υπαίθριου εμπορίου τα εξής: 

α. Αντίγραφο της άδειας άσκησης επιτηδεύματος της 
αρμόδιας Δημόσιας Οικονομικής Υπηρεσίας (ΔΟΥ). 

β. Αποδεικτικό είσπραξης της οικείας ΔΟΥ για την κατα¬ 
βολή του προβελεπόμενου φόρου. 

γ. Πιστοποιητικό εγγραφής του αρμόδιου ασφαλιστι¬ 
κού φορέα. 

Αρθρο 4 

Χρόνος ισχύος - ανανέωση αδειών 

1. Οι άδειες υπαίθριου εμπορίου στους χερσαίους χώ¬ 
ρους τοπικής αρμοδιότητας των Οργανισμών Λιμένων και 
των Λιμενικών Ταμείων ισχύουν μέχρι δύο (2) έτη από την η¬ 
μερομηνία έκδοσής τους και ανανεώνονται εντός του τε¬ 
λευταίου τριμήνου πριν τη λήξη της ισχύος τους, τηρουμέ- 
νηςτης πραβλεπόμενης για τη χορήγησή τους διαδικασίας. 

2. Ο χρόνος ισχύος των αδειών υπαίθριου εμπορίου 
στους χερσαίους χώρους αρμοδιότηταςτου ΕΟΤ καθορί¬ 
ζεται κατά περίπτωση από τον ίδιο (ΕΟΤ). Οι άδειες αυτές 
ανανεώνονται εντός του τελευταίου τριμήνου πριντη λή¬ 
ξη του χρόνου ισχύος τους, τηρουμένης της προβλεπό- 
μενης για τη χορήγησή τους διαδικασίας. 

Άρθρο 5 

Επέκταση των αδειών 

1. Οι αιτήσεις, για την επέκταση ως προς τα είδη ή τις υ¬ 
πηρεσίες που αποτελούν το αντικείμενο της δραστηριό¬ 
τητας των κατόχων αδειών υπαίθριου (στάσιμου ή πλανό¬ 
διου) εμπορίου, θα υποβάλλονται με τη διαδικασία του 
άρθρου 3 της παρούσας. 

2. Οι χορηγηθείσες άδειες στάσιμου εμπορίου δεν μπο¬ 
ρούν να επεκταθούν ως προς την έκταση του παραχω- 
ρούμενου χώρου παρά μόνο με την τήρηση της περιγρα- 
φείσας στο άρθρο 3 διαδικασίας. Η λήξη της παραχώρη¬ 
σης της πρόσθετης έκτασης θα πρέπει να συμπίπτει 
χρονικά με τη λήξη της αρχικά παραχωρηθείσας. 

Αρθρο 6 

Τύπος και περιεχόμενο των αδειών 

1. Η χορηγούμενη άδεια άσκησης υπαίθριου εμπορίου 
στους χερσαίους χώρους αρμοδιότητας των 
Οργανισμών Λιμένων, Λιμενικών Ταμείων και του Ε.Ο.Τ. 
θα περιλαμβάνει: 

α. Ημερομηνία έκδοσης και αριθμό της άδειας. 

β. Πλήρη ατομικά στοιχεία του κατόχου και του τυχόν 
μόνιμου αναπληρωτή του (ονοματεπώνυμο, όνομα πατέ¬ 
ρα και μητέρας, τόπο - χρονολογία γεννήσεως, διεύθυν¬ 
ση κατοικίας, αριθμό δελτίου αστυνομικής ταυτότητας ή 
διαβατηρίου και εκδούσα Αρχή). 

γ. Τον αριθμό φορολογικού μητρώου και την αρμόδια 
ΔΟΥτου κατόχου και του τυχόν μόνιμου αναπληρωτή του. 

δ. Τον ασφαλιστικό φορέα και τον αριθμό μητρώου του 
κατόχου. 

ε. Τα στοιχεία της βεβαίωσης της οικείας Υγειονομικής 
Υπηρεσίας εφόσον πρόκειται για πώληση τροφίμων ή και 
ποτών. 

στ. Τη συγκεκριμένη θέση εγκατάστασης κοίτην ακριβή 


έκτασή της, εφόσον πρόκειται για στάσιμο εμπόριο, κα¬ 
θώς και τους συγκεκριμένους χώρους που μπορεί να α¬ 
σκεί τη δράστηριότητά του ο κάτοχος της άδειας πλανό¬ 
διου υπαίθριου εμπορίου. 

ζ. Τα συγκεκριμένα είδη ή υπηρεσίες που θα αποτελούν 
το αντικείμενο της δραστηριότητας του κατόχου της ά¬ 
δειας. 

η. Το συγκεκριμένο μέσο (προθήκη, πάγκο, κ.λ.π.) που 
θα χρησιμοποιεί ο κάτοχος της άδειας και τυχόν ειδικούς 
όρους που θα τίθενται για την εμφάνιση ή πς προδιαγρα¬ 
φές του. 

θ. Τον τύπο και τον αριθμό κυκλοφορίας του οχήματος 
που τυχόν χρησιμοποιείται. 

ι, Το χρονικό διάστημα ισχύος της άδειας. 

ια. Το ωράριο απασχόλησης - λειτουργίας. 

ιβ. Τυχόν ειδικούς όρους για την άσκηση των δραστη- 
ριοτήτωντου κατόχου. 

2. Στην άδεια θατίθεται φωτογραφία του κατόχου και σε 
περίπτωση μόνιμης αναπλήρωσης η φωτογραφία του μό¬ 
νιμου αναπληρωτή. 

3. Αντίγραφο κάθε χορηγούμενης άδειας με φωτογρα¬ 
φία του κατόχου επ’ αυτής θα κοινοποιείται στην οικεία 
Λιμενική Αρχή και στην οικεία Υγειονομική Υπηρεσία εφό¬ 
σον π ρόκεται για διάθεση τροφίμων ή και ποτών. 

4. Το πρωτότυπο της άδειας άσκησης υπαίθριου εμπο¬ 
ρίου, η άδεια εισόδου οχήματος και τυχόν βεβαίωση για 
τηνπροσωρινή αναπλήρωσητου δικαιούχου θαπρέπει να 
φέρονται από τον ασκούντο δραστηριότητες υπαίθριου 
εμπορίου στους χερσαίους χώρους αρμοδιότητας των 
Οργανισμών Λιμένων, των Λιμενικών Ταμείων και του 
Ε.Ο.Τ. και να επιδεικνύονται σε κάθε ζήτηση των εντεταλ¬ 
μένων οργάνων. 

Άρθρο 7 

Αναπλήρωση των δικαιούχων 

1. Η προσωρινή αναπλήρωση κατόχου άδειας άσκησης 
υπαίθριου εμπορίου επιτρέπεται μόνον με την έγκαιρη κα¬ 
τάθεση αίτησης του ενδιαφερομένου για την αναπλήρω¬ 
ση, συνοδευόμενη με δύο (2) φωτογραφίες του αναπλη¬ 
ρωτή, επικυρωμένο φωτοαντίγραφο του δελτίου αστυνο¬ 
μικής ταυτότητας, της άδειας ικανότητας οδηγού, 
εφόσον συντρέχει περίπτωση, καθώς και ιατρική γνωμά¬ 
τευση στην οποία θα πρέπει να προσδιορίζεται η διάρκεια 
της ασθένειαςτου κατόχου της άδειας. Η αίτηση και τα δι- 
καιολογητικά υποβάλλονται στο φορέα εκμετάλλευσης 
για τη χορήγηση απ’ αυτόν βεβαίωσης αναπλήρωσης η ο¬ 
ποία θα περιλαμβάνει: 

α. Πλήρη ατομικά στοιχεία του κατόχου και του προσω¬ 
ρινού αναπληρωτή καθώς και φωτογραφία του δεύτερου. 

β. Το είδος της συγγένειας προσωρινού αναπληρωτή 
και αναπληρούμενου. 

γ. Το χρονικό διάστημα αναπλήρωσης. 

2. Ο προσωρινός αναπληρωτής κατόχου άδειας υπαί¬ 
θριου εμπορίου, θα πρέπει να είναι σύζυγος ή άλλο πρό¬ 
σωπο πρώτου ή δευτέρου βαθμού συγγένειας εξ αίματος 
με τον αναπληρούμενο. 

3. Η μόνιμη αναπλήρωση κατόχου αδείας επιτρέπεται 
από οποιοδήποτε πρόσωπο με τις προϋποθέσεις της πα¬ 
ραγράφου 2 του άρθρου 2 της παρούσας και εφόσον κα¬ 
τατεθούν - εκδοθούν τα δικαιολογητικά που προβλέπο- 
νται από τις υποπαραγράφους β, γ, δ, ε, η, ι της παρα¬ 
γράφου 1 και της παραγράφου 3γ του άρθρου 3 της 
παρούσας και της άδειας ικανότητας οδηγού, εφόσον συ- 

ντρέχει περίπτωση. Η διαδικασία που ακολουθείται είναι 
αυτή του άρθρου 3 της παρούσας, 

4. Απαραίτητη προϋπόθεση για τη μόνιμη αναπλήρωση 
των κατόχων αδειών είναι να έχουν αναπηρία σε ποσοστό 
άνω του 50%. 

5. Αν μετά τη χορήγηση της άδειας η μόνιμη αναπηρία 
αρθεί ή το πρόσωπο, που μόνιμα αναπληρώνει το δικαι¬ 
ούχο, παύει να ασκεί τη δραστηριότητα, ανεξάρτητα αν 
στη συνέχεια ασκείται αυτή από άλλο πρόσωπο ή από τον 
ίδιο το δικαιούχο, γίνεται αντικατάσταση της άδειας. 

Άρθρο 8 

Εξαιρέσεις από τη χορήγηση αδειών 

1. Δεν απαιτείται άδεια άσκησης υπαίθριου εμπορίου 
για την πώληση νωπών αλιευτικών προϊόντων ιδίας παρα¬ 
γωγής. σε όλη την επικράτεια, από τους αλιείς ή τους γο¬ 
νείς, συζύγους και τέκνα αυτών, που μπορούν να τους α¬ 
ναπληρώνουν. 

2. Οι παράγραφοι 3 και 4 του άρθρου 1 της παρούσας ε¬ 
φαρμόζονται και στις περιπτώσεις αυτές. 

3. Οι ανωτέρω αλιείς δικαιούνται να ασκούντο υπαίθριο 
εμπόριο των αλιευτικών τους προϊόντων εφόσον είναι ε¬ 
φοδιασμένοι με βεβαίωση της αρμόδιας Νομαρχιακής 
Υπηρεσίας Αλιείας, στην οποία πιστοποιείται: 

α. ότι οι αλιείς είναι κάτοχοι επαγγελματικού αλιευτικού 
σκάφους εφοδιασμένου με την προβλεπόμενη από τις 
διατάξεις του Β.Δ. 666/1966 άδεια, 
β. το μέγεθος της ετήσιας αλιευτικής παραγωγής και 
γ. δεν συντρέχουν οι δεσμεύσεις του άρθρου 24 του 
Ν.Δ. 420/1970. 

4. Η βεβαίωση αυτή θα ανανεώνεται το τελευταίοτρίμη- 
νο του δεύτερου έτους. 

5. Η κατά τόπο αρμόδια Λιμενική Αρχή καθορίζει, για λό¬ 
γους τάξης - ασφάλειας ναυσιπλοΐας, το ακριβές σημείο 
της πώλησης των αλιευτικών προϊόντων, εφόσον η πώλη¬ 
ση αυτή πραγματοποιείται στην παραλία εκφόρτωσής 
τους ή μέσα από το αλιευτικό σκάφος. 

Αρθρο 9 

Ύψος ανταλλάγματος χρήσης 
παραχωρηθέντων χερσαίων χώρων. 

1. Οι Οργανισμοί Λιμένα, τα Λιμενικά Ταμεία και ο 
Ε.Ο.Τ. καθορίζουν με αποφάσεις των αρμοδίων διοικητι¬ 
κών οργάνων τους το ύψοςτου ανταλλάγματος γιατην ά¬ 
σκηση πλανόδιου υπαίθριου εμπορίου εντός της Ζώνης 
Λιμένος. 

2. Όροι και προϋποθέσεις άσκησης της προαναφερό- 
μενης δραστηριότητας (χρόνος - περιοχή κ.λ.π.), καθώς 
και ο τρόπος καταβολής του ανταλλάγματος θα συμπερι- 
λαμβάνονται στην σχετική πράξη ή απόφαση ή στο τυχόν 
συναπτόμενο συμφωνητικό καθώς και στην χορηγούμενη 
άδεια. 

3. Η παραχώρηση της χρήσης ζώνης λιμένα για την ά¬ 
σκηση στάσιμου υπαίθριου εμπορίου ενεργείται κατά τις 
κείμενες περί παραχωρήσεων χώρων της ζώνης λιμένα 
διατάξεις. 

Άρθρο 10 
Ανάκληση άδειας 

1. Η άδεια άσκησης υπαίθριου εμπορίου ανακαλείται ο¬ 
ριστικά με αιτιολογημένη απόφαση του εκδότη αυτής σε 
περίπτωση που: 

α. Εκλείψουν μεταγενέστερα οι προϋποθέσεις χορήγη¬ 


σής της ή διαπιστωθεί ανακρίβεια ή αναλήθεια των κατα- 
τεθέντων δικαιολογητικών. 

β. Αποβιώσει ο κάτοχος ή αποχωρήσει για οποιοδήπστε 
αιτία και δηλώσει εγγράφως ότι δεν επιθυμεί πλέον την 
κατοχή της άδειας. 

γ. Συντρέχουν εξαιρετικοί λόγοι (εκτέλεση έργων που 
αποσκοπούν στη βελτίωση της οργάνωσης και λειτουργι¬ 
κότητας του λιμένα κ.λ.π.). 

δ. Διαπιστωθεί η διάπραξη πέμπτης καθ’ υποτροπή πα¬ 
ράβασης των διατάξεων της παρούσας απόφασης ή και 
των κειμένων διατάξεων που σχετίζονται με την άσκηση 
τηςδραστηριότητός του. μέσα σε ένα (1) έτος απάτην τέ¬ 
λεση της πρώτης. 

ε. Ο τ ρόπ ος διάθεσης των τροφίμων και ποτών γίνεται υ - 
πό συνθήκες τέτοιες που απειλούν άμεσα τη δημόσια υ¬ 
γεία, σύμφωνα με τις διατάξεις του άρθρου 11 της 
Α1 β/8577/83 (ΦΕΚ Β 526) Υγειονομικής Διάταξης. 

2. Εφόσον ο κάτοχος της άδειας υπαίθριου εμπορίου, 
διαπράξει καθ’ υποτροπή παραβάσεις της παρούσας α¬ 
πόφασης ή και των κειμένων διατάξεων που σχετίζονται 
με την άσκηση της δράστη ριότητός του, ο εκδότης της ά¬ 
δειας, δύναται με αιτιολογημένη απόφασή του, να επι¬ 
βάλλει προσωρινή αφαίρεση της άδειας, ως ακολούθως: 

α. Μέχρι δέκα (10) μέρες για την τρση καθ' υποτροπή 
παράβαση μέσα σε ένα (1) εξάμηνο από την τέλεση της 
πρώτης. 

β. Μέχρι ένα(1) μήνα γιατηντέταρτη καθ’ υποτροπή πα¬ 
ράβαση μέσα σε ένα (1) έτος από την τέλεση τη ς π ρώτης. 

3. Η Λιμενική Αρχή, τα όργανα της οποίας διαπίστωσαν 
τις παραβάσεις, ενημερώνει, εφόσον το κρίνει σκόπιμο, 
το φορέα εκμετάλλευσης προκειμένου να προβεί στην 
προσωρινή ή οριστική ανάκληση της άδειας. 

4. Αντίγραφο της απόφασης ανάκλησης της άδειας υ¬ 
παίθριου εμπορίου θα κοινοποιείται στην οικεία Λιμενική 
Αρχή και εφόσον πρόκειται για διάθεση τροφίμων ή και 
ποτών και στην οικεία Υγειονομική Υπηρεσία. 

Άρθρο 11 

Ώρες απασχόλησης - λειτουργίας 

1. Οι ημέρες και ώρες που μπορεί να ασκεί τη δραστη- 
ριότητάτου ο κάτοχος της άδειας θα αναγράφονται στην 
άδεια. 

2. Η Λιμενική Αρχή δύναται οποτεδήποτε να απαγορεύ¬ 
ει για εύλογο χρονικό διάστημα την είσοδο και άσκηση 
δραστηριοτήτων υπαίθριου εμπορίου στους χερσαίους 
χώρους για λόγους δημόσιας τάξης ή ασφάλειας Και ο¬ 
μαλής λειτουργίας των λιμενικών εν γένει δραστηριοτή¬ 
των. 

3. Τροποποίηση τωνημερών - ωρών λειτουργίας μπορεί 
να γίνει με σχετική έγγραφη κσταχώρηση επί του σώμα¬ 
τος της άδειας. 

Άρθρο 12 

Υποχρεώσεις κατόχων αδειών. 

1. Οι κάτοχοι αδειών υπαίθριου (στάσιμου και πλανό¬ 
διου) εμπορίου είναι υποχρεωμένοι όπως: 

α. Πωλούν μόνο τα είδη που αναγράφονται στην άδειά 
τους και με τα μέσα που καθορίζονται σ’ αυτήν 
β. Τηρούν το αναφερόμενο στην άδειά τους ωράριο α¬ 
πασχόλησης ή λειτουργίας. 

γ. Ασκούν τη δραστηριότητα τους στο χώρο που καθο¬ 
ρίζεται στην άδεια. 

δ. Διατηρούντο μέσα διάθεσης των προϊόντων τους σε 

καλή κατάσταση και σύμφωνα με τους όρους που έχουν 
τεθεί για την έκδοση της άδειας. 

ε. Μη χρησιμοποιούν υγραέρια ή άλλες επικίνδυνες ή εύ¬ 
φλεκτες ύλες, εφόσον δενπληρούνται οι όροι ασφάλειας. 

στ. Συμμορφώνονται απροφάσιστα με τις συστάσεις και 
υποδείξεις των εντεταλμένων οργάνων. 

ζ. Τηρούν τις ισχύουσες αγορανομικές, υγειονομικές, 
φορολογικές και ασφαλιστικές, αναφορικά με την άσκη¬ 
ση των δραστηριοτήτωντους, υποχρεώσεις. 

η. Μη προσαρμόζουν σε σταθερό τρόπο στους χερσαί¬ 
ους χώρους, τραπέζια ή πάγκους ή άλλα αντικείμενα. 

θ. Τηρούν τους γενικούς ή ειδικούς όρους που τέθηκαν 
για την παραχώρηση του χώρο υ ή την έκδοση της άδειας. 

2. Ειδικότερα όσοι ασκούν στάσιμο υπαίθριο εμπόριο εί¬ 
ναι υποχρεωμένοι πέραν των ανωτέρω όπως: 

α. Μη καταλαμβάνουν χώρο μεγαλύτερο ή διαφορετικό 
από τον παραχωρηθέντα. 

β. Μη παρεμποδίζουν την ομαλή λειτουργία των λοιπών 
δραστηριοτήτων που αναπτύσσονται στο χερσαίο ή θα¬ 
λάσσιο χώρο του λιμένα. 

γ. Μεριμνούν για την καθαριότητα και καλή αισθητική 
εμφάνιση του χώρου που τους έχει παραχωρηθεί και λαμ¬ 
βάνουν κάθε αναγκαίο μέτρο για την αποτροπή πρόκλη¬ 
σης ατυχημάτων. 

3. Όσοι ασκούν πλανόδιο υπαίθριο εμπόριο υποχρεού- 
νται επίσης όπως: 

α. Μη ασκούν τις δράστηριότητές τους επί των πλοίων, 
εφόσον δεν κατέχουν την ανάλογη άδεια. 

β. Συμμορφώνονται απροφάσιστα και απομακρύνονται 
άμεσα από το χώρο που βρίσκονται, σε περίπτωση που η 
Λιμενική Αρχή ή ο φορέας εκμετάλλευσης κρίνει ότι πα¬ 
ρεμποδίζουν την ομαλή λειτουργία του λιμένα. 

Άρθρο 13 

Αδειες λειτουργίας και εγκατάστασης ψυχαγωγικών 
δραστηριοτήτων 

1. Η εγκατάσταση και λειτουργία ψυχαγωγικών παιχνι- 
διών λούνα - παρκ, πιστών αυτοκινητιδίων, τσίρκο, μουσι¬ 
κών συναυλιών, καλλιτεχνικών εκδηλώσεων, επιδείξεων 
και άλλων παρεμφερών δραστηριοτήτων στους χερσαί¬ 
ους χώρους των Οργανισμών Λιμένων και των Λιμενικών 
Ταμείων επιτρέπεται κατόπιν αδείας των υπηρεσιών αυ¬ 
τών, για την έκδοση της οποίας απαιτούνται επιπλέοντων 
προβλεπομένων από άλλες ισχύουσες διατάξεις και επι¬ 
πλέον των αναφερομένων στο άρθρο 3 της παρούσας κα¬ 
τά περίπτωση και τα παρακάτω δικαιολογητικά: 

α. Γνωμάτευση κτηνιάτρου της Δ/νσης Κτηνιατρικής 
της Νομαρχιακής Αυτοδιοίκησης, αν πρόκειται για έκθε¬ 
ση ζώων. 

β. Γνωμάτευση του Συμβουλίου «περί θεάτρων και 
κινηματογράφων», αν πρόκειται για λούνα - παρκ, τσίρκο, 
συναυλίες, πίστες αυτοκινητιδίων, επιδείξεις και λοιπές 
παρεμφερείς εγκαταστάσεις. 

γ. Βεβαίωση μηχανικού διπλωματούχου ανώτατης σχο¬ 
λής για την καλή εγκατάσταση και λειτουργία των παιχγι- 
διών. 

δ. Βεβαίωση ηλεκτρολόγου μηχανικού ανώτατης σχολής 
περί της ασφάλειας των ηλεκτρολογικών εγκαταστάσεων. 

ε. Άδεια του Υπουργείου Ανάπτυξης, για μηχανολογι¬ 
κές εγκαταστάσεις άνω των 10 ή 15 ίππων κατάτις διατά¬ 
ξεις το υ Α. Ν. 207/1967. 

στ. Βεβαίωση της Υπηρεσίας Πολιτικής Αεροπορίας, ό¬ 


ταν πρόκειται για πτήση ή ανύψωση αιωροπτέρων, αερο¬ 
στάτων ή άλλων τεχνικών μέσων ότι η πτήση ή ανύψωση 
δεν αντίκειται στους οικείους κανονισμούς της και δεν 
προκαλείται κίνδυνος στην αερόπλοια. 

ζ. Βεβαίωση της ΔΕΗ και ΟΤΕ για τη μη ύπαρξη εγκατα- 
στάσεών τους στην περιοχή που πρόκειται για γίνει η πτή¬ 
ση ή ανύψωση. 

η. Βεβαίωση διπλωματούχου χημικού ανώτατης σχολής 
για την επικινδυνότητα των τυχόν χρησιμοποιούμενων α¬ 
ερίων ή άλλων υλών. 

2, Οι άδειες λειτουργίας και εγκατάστασης θα γίνονται 
με την τήρηση των διατάξεων των παραγράφων 1,2α και 
βτου άρθρου 2 της παρούσας. Οι άδειες αυτές μπορεί να 
χορηγούνται και σε νομικό πρόσωπο αρκεία να συντρέ¬ 
χουν οι προϋποθέσεις των υποπαραγράφων α και β της 
παραγράφου 2 του άρθρου 2 της παρούσας στο όνομα 
του νομίμου εκπροσώπου τους. 

Οι υποπαράγραφοι γ και δ της παραγράφου 2 του ίδιου 
άρθρου δεν ισχύουν για τις άδειες του παρόντος άρθρου. 

ΜΕΡΟΣ Β 

ΑΔΕΙΕΣ ΑΣΚΗΣΗΣ ΥΠΑΙΘΡΙΟΥ (ΣΤΑΣΙΜΟΥ Ή 
ΠΛΑΝΟΔΙΟΥ) ΕΜΠΟΡΙΟΥ ΕΠΙ ΠΛΟΙΩΝ 

Άρθρο 14 

Άδειες υπαίθριου εμπορίου επί πλοίων 

1. Για την άσκηση υπαίθριου (στάσιμου ή πλανόδιου) ε¬ 
μπορίου επί πλοίων απαιτούνται άδειες οι οποίες χορη¬ 
γούνται από τις κστά τόπους Λιμενικές Αρχές (Κ. Λ/Χ - Λ/Χ 
-Υ/Χ). 

2. Ως υπαίθριο πλανόδιο εμπόριο επί πλοίων θεωρείται 
εκείνο που πραγματοποιείται μόνον στα λιμάνια είτε: 

α) Με την άνοδο επί πλοίου του κατόχου της άδειας. 

β) Με τη χρήση ιδιόκτητου πλωτού μέσου (λέμβου - 
πλοιαρίου - πλοίου) το οποίο επιτρέπεται να προσεγγίζει 
μέχρι δύο (2) λιμάνια. 

Κατ' εξαίρεση μπορεί να χορηγηθεί άδεια για την άσκη¬ 
ση πλανόδιου υπαίθριου εμπορίου με τη χρήση πλωτού 
μέσου και σε πέριξ του λιμένος περιοχές όταν δεν δημι- 
ουργείται πρόβλημα στην ασφάλεια ναυσιπλοΐας ή προ¬ 
βλήματα σε ομοειδή ή παρεμφερή καταστήματα ή πρατή¬ 
ρια στην ξηρά. 

3. Ως στάσιμο υπαίθριο εμπόριο επί πλοίων θεωρείται ε¬ 
κείνο που πραγματοποιείται μόνο στα λιμάνια επί μόνιμα 
αγκυροβολημένου ιδιόκτητου πλωτού μέσου (λέμβου - 
πλοιαρίου - πλοίου). 

4. Σε αμφότερες τις περιπτώσεις των προηγούμενων 
παραγράφων 2 και 3του παρόντος άρθρου ο αιτώντην ά¬ 
δεια δεν πρέπει να συνδέεται με οποιοδήποτε τρόπο, με 
νόμιμα οργανωμένη επιχείρηση, πληντων περιπτώσεων 
διάθεσης παραδοσιακών ειδών κατά την κρίση της 
Λιμενικής Αρχής. 

5. Γιατην, σύμφωνα μεπς διατάξεις της παραγράφου 2α 
του παρόντος άρθρου, άνοδο επί πλοίου κατόχου άδειας υ¬ 
παίθριου πλανόδιου εμπορίου απαραίτηση προϋπόθεση 
είναι η προηγούμενη γνώμη του πλοιάρχου του πλοίου. 

6. Οι διατάξεις των παραγράφων 3 και 4 του άρθρου 1 
της παρούσας έχουν ανάλογη εφαρμογή. 

Αρθρο 15 

Όροι και προϋποθέσεις για τη χορήγηση των αδειών 

Οι άδειες άσκησης υπαίθριου (στάσιμου ή πλανόδιου) 
εμπορίου επί πλοίων έχουν προσωπικό χαρακτήρα και χο- 

ρηγούνται μόνο σε φυσικά πρόσωπα, εφόσον συγκε¬ 
ντρώνουν τις προϋποθέσεις της παραγράφου 2 του άρι- 
ρου 2της παρούσας. 

Άρθρο 16 

Υποβαλλόμενα δικαιολογητικά 

1. Για την απόκτηση της άδειας υπαίθριου (στάσιμου ή 
πλανόδιου) εμπορίου επί πλοίων, οι ενδιαφερόμενοι υπο¬ 
βάλλουν στη Λιμενική Αρχή εκτός από τα δικαιολογητικά 
των υποπαραγράφων α, β, γ, δ, ε, η, θ και ι της παραγρά¬ 
φου 1 του άρθρου 3 της παρούσας και τα παρακάτω κατά 
περίπτωση δικαιολογητικά: 

α. Επικυρωμένα φωτοαντίγραφα των εγγράφων κυριό¬ 
τητας και των πιστοποιητικών ασφαλείας (άδεια κυκλο¬ 
φορίας, Πρωτόκολλο Γενικής Επιθεωρήσεως, έγγραφο 
εθνικότητας, κ.λπ.) των πλωτών μέσων που θα χρησιμο¬ 
ποιεί για την περίπτωση του υπαίθριου εμιπορίου με τη 
χρήση ιδιόκτητης λέμβου, πλοίου ή πλοιαρίου. 

β. Αποδεικτικά για την εξόφληση των τυχόν οφειλομένων 
λιμενικών ή άλλων τελών από το φορέα εκμετάλλευσης, 

γ. Αντίγραφο της άδειας άσκησης επιτηδεύματος της 
αρμόδιας ΔΟΥ. 

δ. Πιστοποιητικό εγγραφής του αρμόδιου ασφαλιστι¬ 
κού φορέα. 

ε. Αποδεικτικό είσπραξης της οικείας ΔΟΥ για την κατα¬ 
βολή του προβλεπόμενου φόρου. 

στ. Έγγραφες συναινέσεις των φορέων εκμετάλλευσης 
προκειμένου περί αδειών υπαίθριου εμπορίου με τη χρή¬ 
ση πλωτού μέσου. 

2. Τα δικαιολογητικάτωνυποπαραγράφωνγ,δκαιετης 
παραγράφου 1 του παρόντος άρθρου θα υποβάλλονται 
μετά την κατ’ αρχήν έγκριση χορήγησης της άδειας από 
τη Λιμενική Αρχή. 

3. Αντίγραφα των χορηγούμενων αδειών διαβιβάζονται 
στους οικείους φορείς εκμετάλλευσης και εφόσον πρό¬ 
κειται για διάθεση τροφίμων ή και ποτών και στην οικεία 
Υγειονομική Υπηρεσία. 

Αρθρο 17 

Χρόνος ισχύος αδειών 

Οι άδειες υπαίθριου στάσιμου και πλανόδιου εμπορίου 
επί πλοίων ισχύουν μέχρι δύο (2) χρόνια από την ημερο¬ 
μηνία έκδοσής τους. 

Άρθρο 18 

Ανανέωση ή επέκταση αδειών 

1. Γιατην ανανέωση της άδειας ακολουθείται η προβλε- 
πόμενη για την έκδοσή της διαδικασία. 

2. Αιτήσεις για την επέκταση ως προς τα είδη ή τις υπη¬ 
ρεσίες που αποτελούν το αντικείμενο της δραστηριότη¬ 
τας των κατόχων αδειών υπαίθριου (στάσιμου ή πλανόδι¬ 
ου) εμπορίου επί πλοίων υποβάλλονται στο φορέα εκμε¬ 
τάλλευσης και στη Λιμενική Αρχή που εξέδωσε την άδεια 
με την προσκόμιση των σχετικών πρόσθετων δικαιολογη- 
τικών. Εφόσον πρόκειται για υπαίθριο εμπόριο με τη χρή¬ 
ση πλωτού μέσου, η αίτηση για επέκταση υποβάλλεται 
στο φορέα εκμετάλλευσης η έγγραφη συναίνεση του ο¬ 
ποίου είναι απαραίτητη για την επέκταση της άδειας. 

Άρθρο 19 

Τύπος και περιεχόμενο των αδειών 

Οι χορηγούμενες από τις Λιμενικές Αρχές άδειες στάσι¬ 
μου ή πλανόδιου υπαίθριου εμπορίου θα έχουν τον τύπο 
και το περιεχόμενο που κατά το άρθρο 6 της παρούσας 


καθορίζεται, με εξαίρεση την καταχώρηση στοιχείων που 
δεν αφορούντις άδειες άσκησης υπαίθριου εμπορίου επί 
πλοίων. Αντίθετα θα καταχωρούνται επιπλέον: 

α. Σε άδειες στάσιμου υπαίθριου εμπορίου επί πλοίων, 
το όνομα, ο λιμένας και ο αριθμός νηολογίου ή λεμβολο- 
γίου και η ακριβής θέση στο λιμένα του σκάφους που 
χρησιμοποιείται. 

β. Σε άδειες πλανόδιου υπαίθριου εμπορίου με τη χρή¬ 
ση ιδιόκτητου πλωτού μέσου, το όνομα, ο λιμένας και α¬ 
ριθμός νηολογίου ή λεμβολογίου και οι λιμένες προσέγγι¬ 
σης του σκάφους. 

Άρθρο 20 

Αναπλήρωση των κατόχων 

1. Η προσωρινή ή μόνιμη αναπλήρωση των κατόχων α¬ 
δειών πλανόδιου υπαίθριου εμπορίου με άνοδο επί πλοί¬ 
ων μπορεί να γίνει, σύμφωνα με τα καθοριζόμενα στο άρ¬ 
θρο 7 της παρούσας, με την υποβολή δικαιολογητικών 
στη Λιμενική Αρχή. 

2. Ανάλογη εφαρμογή θα γίνεται και για προσωρινή ή 
μόνιμη αναπλήρωση κατόχων αδειών πλανόδιου εμπορί¬ 
ου με τη χρήση ιδιόκτητων σκαφών ή αδειών στάσιμου ε¬ 
μπορίου επί πλοίων. 

Αρθρο 21 

Εξαιρέσεις από τη χορήγηση αδειών 

Τα οριζόμενα στο άρθρο 8 της παρούσας έχουν ανάλο¬ 
γη εφαρμογή γιατους αλιείςπου ασκούντο εμπόριο των 
νωπών αλιευτικών τους προϊόντων από τα σκάφη τους. 

Άρθρο 22 

Ανάκληση άδειας - Ωράριο απασχόλησης και λειτουργίας 
Υποχρεώσεις των κατόχων των αδειών 

1. Τα οριζόμενα στα άρθρα 10,11 και 12 της παρούσας 
έχουν ανάλογη εφαρμογή πληντων οριζομένων στις πα¬ 
ραγράφους 3 και 4 του άρθρου 10 αυτής. 

2. Οι κάτοχοι αδειών υπαίθριου εμπορίου με άνοδο επί 
πλοίων, δεν επιτρέπεται να ασκούν τις δραστηριότητες 
τους κατά τη διάρκειατου πλου, έστω και ανταξιδεύουν με 
αυτά. 

3. Τα σκάφη που χρησιμοποιούνται για την άσκηση του 
υπαίθριου εμπορίου, θα πρέπει να φέρουν τα προβλεπό- 
μενα για τις κείμενες διατάξεις πιστοποιητικά ασφαλείας. 

4. Αποδεικτικά που αναφέρονται στην ασφαλή διακυ¬ 
βέρνηση του σκάφους (αποδεικτικά ναυτικής ικανότητας, 
άδειεςχειριστού ταχυπλόου σκάφους) και τη σύνθεση του 
πληρώματος (ναυτολόγιο) πρέπει να φέρονται επί του 
σκάφους, εφόσον απαιτούνται. 

ΜΕΡΟΣ Γ 

ΑΔΕΙΕΣ ΙΔΡΥΣΗΣ ΚΑΙ ΛΕΙΤΟΥΡΓΙΑΣ ΚΑΤΑΣΤΗΜΑΤΩΝ 
ΥΓΕΙΟΝΟΜΙΚΟΥ ΕΝΔΙΑΦΕΡΟΝΤΟΣ ΣΕ ΧΕΡΣΑΙΟΥΣ ΧΩΡΟΥΣ 
ΤΟΠΙΚΗΣ ΑΡΜΟΔΙΟΤΗΤΑΣ ΤΩΝ ΟΡΓΑΝΙΣΜΩΝ ΛΙΜΕΝΩΝ, 
ΛΙΜΕΝΙΚΩΝ ΤΑΜΕΙΩΝ ΚΑΙ ΤΟΥ Ε.Ο.Τ. 

Αρθρο 23 

Όροι και προϋποθέσεις χορήγησης αδειών 

1. Οι άδειες ίδρυσης και λειτουργίας καταστημάτων υ¬ 
γειονομικού ενδιαφέροντος, που προβλέπονται από το 
άρθρο 10 του Α.Ν 2520/1940 «Περί υγειονομικών 
διατάξεων» και από την ΑΙβ/8577/1983 Υγειονομική 
Διάταξη (Υ.Δ.), σε χερσαίους χώρους τοπικής αρμοδιότη¬ 
τας των Οργανισμών Λιμένων, Λιμενικών Ταμείων και του 

ΕΟΤ, χορηγούνται από τις υπηρεσίες αυτές, εφόσον ο εν¬ 
διαφερόμενος: 

α. Συγκεντρώνει τις προϋποθέσεις που καθορίζονται 
στις υποπαραγράφους α και β της παραγράφου 2 του άρ¬ 
θρου 2 της παρούσας. 

β. Δεν έχει τεθεί σε κατάσταση πτώχευσης, απαγόρευ¬ 
σης ή δικαστικής αντίληψης. 

2. Τα οριζόμενα στις παραγράφους 3 και 4 του άρθρου 
1 της παρούσας έχουν ανάλογη εφαρμογή. 

Άρθρο 24 

Υποβαλλόμενα δικαιολογητικά 

1. Για την παραχώρηση χώρου και τη χορήγηση της ά¬ 
δειας ίδρυσης και λειτουργίας του άρθρου 23 της παρού¬ 
σας, ο ενδιαφερόμενος υποβάλλει στο φορέα εκμετάλ¬ 
λευσης αίτηση με τα παρακάτω δικαιολογητικά: 

α. Επικυρωμένο φωτοαντίγραφο δελτίου αστυνομικής 
ταυτότητας ή διαβατηρίου, από το οποίο να προκύπτει ό¬ 
τι ο ενδιαφερόμενος έχει συμπληρώσει το 18ο έτος της η¬ 
λικίας του. 

β. Τα αναφερόμενα στις υποπαραγράφους γ και δ της 
παραγράφου 1 του άρθρου 3 της παρούσας δικαιολογη- 
τικά. 

γ. Πιστοποιητικό του Γ ραμματέα Πρωτοδικών από το ο¬ 
ποίο να προκύπτει ότι ο αϊτών δεν έχει τεθεί σε κατάστα¬ 
ση πτώχευσης, απαγόρευσης ή δικαστικής αντίληψης. 

δ. Επικυρωμένο φωτοαντίγραφο του βιβλιαρίου υγείας. 

ε. Εφόσον πρόκεται για νομικό πρόσωπο κυρωμένο φω¬ 
τοαντίγραφο του καταστατικού του. Οι προαναφερθεί- 
σες προϋποθέσεις θα πρέπει να συντρέχουν στο όνομα 
του νομίμου εκπροσώπου αυτού. 

στ. Τρεις (3) πρόσφατες φωτογραφίες. 

2. Ο φορέας εκμετάλλευσης στη συνέχεια, εξετάζει τα 
αιτήματα των ενδιαφερομένων με τις νόμιμες διαδικασίες 
για την παραχώρηση του χώρου. 

3. Μετά την τήρηση των παραπάνω, εφοδιάζει τα πρό- 
σιοπα στα οποία έχει παραχωρήσει χώρο και προτίθεται 
να χορηγήσει άδεια ίδρυσης και λειτουργίας καταστήμα¬ 
τος με κατάλληλο αποδεικτικό μέσο (π.χ. αντίγραφο συμ¬ 
φωνητικού, βεβαίωση παραχώρησης χώρου, κ.λπ.) με τη 
χρήση του οποίου ο ενδιαφερόμενος εφοδιάζεται από τις 
αρμόδιες υπηρεσίες και προσκομίζει στο φορέα εκμετάλ¬ 
λευσης, προκειμένου να εκδώσει την άδεια ίδρυσης και 
λειτουργίας του καταστήματος, τα εξής: 

α. Αντίγραφο της άδειας άσκησης επιτηδεύματος της 
αρμόδιας ΔΟΥ. 

β. Πιστοποιητικό εγγραφής του αρμόδιου ασφαλιστι¬ 
κού φορέα. 

4. Πλέον των αναφερομένων στην προηγούμενη παρά¬ 
γραφο, ο ενδιαφερόμενος θα πρέπει να προσκομίσει στο 
φορέα εκμετάλλευσης τα λοιπά δικαιολογητικά που προ- 
βλέπονται από το άρθρο 7 της Α1 β/8577/83 Υ.Δ. 

5. Τα σχεδιαγράμματα κατόψεως των χώρων του κατα¬ 
στήματος, θεωρημένα από το φορέα εκμετάλλευσης, 
διαβιβάζονται με όλα τα απαραίτητα για την άσκηση του 
υγειονομικού ελέγχου δικαιολογητικά στην αρμόδια 
Υγειονομική Υπηρεσία, σύμφωνα μετά καθοριζόμενα στο 
άρθρο 8 της Α1 β/8577/83 Υ.Δ. 

6. Οι Λιμενικές Αρχές, οι φορείς εκμετάλλευσης και οι 
αρμόδιες Υγειονομικές Υπηρεσίες μπορούν, εφόσον το 
κρίνουν σκόπιμο, να καλέσουν εγγράφως ή προφορικώς 
τον ενδιαφερόμενο να υποβάλλει συμπληρωματικά στοι¬ 
χεία, να δώσει διευκρινίσεις ή να προβεί σε συμπληρώ¬ 


σεις ή διορθώσεις των δικαιολογητικώντου, σύμφωνα με 
τις ισχυουσες υγειονομικές, λιμενικές, τουριστικές και 
λοιπές διατάξεις. 

7. Αντίγραφο κάθε χορηγούμενης άδειας με φωτογρα¬ 
φία του κατόχου επ’ αυτής θα κοινοποιείται στην οικεία 
Λιμενική Αρχή και στην οικεία Υγειονομική Υπηρεσία. 

Αρθρο 25 

Είδη καταστημάτων 

Τα είδη των καταστημάτων υγειονομικού ενδιαφέρο¬ 
ντος που μπορούν να ιδρύονται και να λειτουργούν στους 
χερσαίους χώρους των Οργανισμών Λιμένων, Λιμενικών 
Ταμείων και μαρινών του ΕΟΤ καθώς και οι σχετικοί όροι 
και προϋποθέσεις, ορίζονται με την αριθ. Α1 β/8577/83 
Υ.Δ., σε συνδυασμό με τα οριζόμενα στα άρθρα 23 και 24 
της παρούσας. 

ΜΕΡΟΣ Δ 

ΑΔΕΙΕΣ ΕΓΚΑΤΑΣΤΑΣΗΣ ΠΛΩΤΟΝ ΝΑΥΠΗΓΗΜΑΤΩΝ Ή 
ΜΟΝΙΜΗΣ ΑΓΚΥΡΟΒΟΛΙΑΣ ΠΛΟΙΩΝ ΚΑΙ ΙΔΡΥΣΗΣ ΕΠ' 
ΑΥΤΩΝ ΚΑΤΑΣΤΗΜΑΤΩΝ ΥΓΕΙΟΝΟΜΙΚΟΥ 
ΕΝΔΙΑΦΕΡΟΝΤΟΣ 

Άρθρο 26 

Όροι και προϋποθέσεις χορήγησης αδειώνεγκστάστάσης 

πλωτών ναυπηγημάτων ή μόνιμης αγκυροβολιάς πλοίων 
και ίδρυσης - λειτουργίας επ’ αυτών καταστημάτων 
υγειονομικού ενδιαφέροντος 

1. Η μόνιμη αγκυροβολιά πλοίου ή εγκατάσταση πλω¬ 
τού ναυπηγήματος με σκοπό την ίδρυση και λειτουργία 
καταστημάτων υγειονομικού ενδιαφέροντος, επιτρέπε¬ 
ται μόνο σε θαλάσσιο χώρο, ο οποίος σύμφωνα με τις κεί¬ 
μενες διατάξεις, περιλαμβάνεται σε «ζώνη λιμένα». 

2. Για την εξέταση των συγκεκριμένων αιτημάτων εφαρ¬ 
μόζονται ανάλογα οι παράγραφοι 3 και 4 του άρθρου 11 
της παρούσας. 

3. Ο ενδιαφερόμενος εφ’ όσον εξασφαλίζει την παρα¬ 
χώρηση του αναγκαίου χώρου από τον φορέα διοίκησης 
και εκμετάλλευσής του, υποβάλλει στη Λιμενική Αρχή στη 
θαλάσσια περιοχή δικαιοδοσίας της οποίας προτίθεται να 
αγκυροβολήσει μονίμως πλοίο ή να εγκαταστησει πλωτό 
ναυπήγημα με σκοπό την ίδρυση και λειτουργία καταστή¬ 
ματος υγειονομικού ενδιαφέροντος, αίτηση μετρία (3) α¬ 
ντίτυπα με πλήρη ατομικά στοιχεία στην οποία επιπλέον 
θα αναφέρονται αναλυτικά τα χαρακτηριστικά γνωρίσμα¬ 
τα και βασικά στοιχεία του πλοίου ή του πλωτού ναυπη¬ 
γήματος, η ακριβής θέση και η έκταση του παραχωρηθέ- 
ντος θαλάσσιου χώρου και το είδος του καταστήματος ή 
των καταστημάτων που προτίθεται να ιδρύσει και λει¬ 
τουργήσει επ’ αυτού. 

4. Η Λιμενική Αρχή υποβάλλει στη Διεύθυνση Λιμενικής 
Αστυνομίας (ΥΕΝ/ΔΛΑ) και στη Διεύθυνση Λιμένων και 
Λιμενικών Έργων (ΥΕΝ/ΔΛΛΕ) του Υπουργείου 
Εμπορικής Ναυτιλίας από ένα αντίτυπο της αίτησης, με 
διαβιβαστικό έγγραφο, στο οποίο θα αναφέρονται οι α¬ 
πόψεις της για τη χορήγηση ή μη της αιτούμενης άδειας 
ίδρυσης και λειτουργίας καταστήματος υγειονομικού εν¬ 
διαφέροντος. 

5. Εφόσον συνηγορήσουν εγγράφως το ΥΕΝ/ΔΛΑ και το 
ΥΕΝ/ΔΛΛΕ, η Λιμενική Αρχή καλέί εγγράφως τον ενδιαφε¬ 
ρόμενο να προσκομίσει το ταχύτερο τα δικαιολογητικά 
πουπροβλέπονται από τις υποπαραγράφους β, γ και δ της 
παραγράφου 1 του άρθρου 3 της παρούσας και επιπλέον: 

α. Επικυρωμένα φωτοαντίγραφα των πιστοποιητικών 
κυριότητας και ταυ Πρωτοκόλλου Γενικής Επιθεώρησης 
(ΠΓΕ) του πλοίου ή του πλωτού ναυπηγήματος. 

β. Επικυρωμένα φωτοαντίγραφα αδειών ναυπήγησης ή 
μετασκευής του πλοίου ή του πλωτού ναυπηγήματος. 

γ. Οποιοδήποτε έγγραφο από το οποίο να αποδεικνύε- 
ται η μίσθωση του πλοίου ή του πλωτού ναυπηγήματος, 
στην περίπτωση που ο αϊτών δεν έχει την κυριότητα αυ¬ 
τού. 

δ. Σχεδιάγραμμα κάτοψης των χώρων, σε τρία αντίτυ¬ 
πα, θεωρημένα από τη Διεύθυνση Ελέγχου Εμπορικών 
Πλοίων (ΔΕΕΠ) του Υπουργείου Εμπορικής Ναυτιλίας. 

ε. Αντίγραφο της Πράξης παραχώρησης και της από¬ 
φασης έγκρισής της (όταν αυτή απαιτείται) μετά οποία να 
αποδεικνύεται ότι ο φορέας εκμετάλλευσης έχει παρα¬ 
χωρήσει σύμφωνα με τις κείμενες διατάξεις στον αιτού- 
ντα θαλάσσιο χώρο για τη μόνιμη αγκυροβολιά του πλοί¬ 
ου ή την εγκατάσταση του πλωτού ναυπηγήματος με σκο¬ 
πό τη λειτουργία του καταστήματος υγειονομικού 
ενδιαφέροντος επ’ αυτού, 
στ. Δύο (2) πρόσφατες φωτογραφίες, 
ζ. Επικυρωμένο φωτοαντίγραφο βιβλιαρίου υγείας, 
η. Το προβλεπόμενο παράβολο. 

6. Σε περίπτωση νομικού προσώπου τα προβλεπόμενα 
στις υποπαραγράφους β, γ και δ της παραγράφου 1 του 
άρθρου 3 και στ και ζτης προηγούμενης παραγράφου της 
παρούσας δικαιολογητικά θα αναφέρονται στο νόμιμο εκ¬ 
πρόσωπό τους. 

7. Η Λιμενική Αρχή τηρεί στη συνέχει την προβλεπόμε- 
νη από την Α1 β/8577/83 Υ.Δ. διαδικασία, με τη διαβίβαση 
στην αρμόδια Υγειονομική Υπηρεσία μόνον των σχεδια¬ 
γραμμάτων σε δύο (2) αντίτυπα και επικυρωμένου φωτο¬ 
αντιγράφου της βεβαίωσης της ΔΕΕΠ, προκειμένου να 
προβεί στην άσκηση του απαραίτητου υγειονομικού ε¬ 
λέγχου, κατά τη διαδικασία του άρθρου 8 της 
Α1 β/8577/83 Υ.Δ. 

8. Για την ίδρυση και λειτουργία καταστημάτων υγειο¬ 
νομικού ενδιαφέροντος σε μόνιμα αγκυροβολημένα 
πλοία ή πλωτά ναυπηγήματα, θα πληρούνται ως προς την 
κατασκευή, τους χώρους, το ύψος κ.λπ. οι όροι και προϋ¬ 
ποθέσεις που προβλέπονται από τις ειδικές διατάξεις του 
Υπουργείου Εμπορικής Ναυτιλίας. 

9. Για τη συλλογή, επεξεργασία και τελική διάθεση των 
λυμάτων και απορριμάτων θα εφαρμόζονται οι ισχύουσες 
διατάξεις περί προστασίας θαλασσίου περιβάλλοντος. 

10. Κατά την άσκηση του υγειονομικού ελέγχου από τα 
αρμόδια κατά το άρθρο 4 της Α1 β/8577/83 Υ.Δ. όργανα, 
θα παρίσταται και επιθεωρητής της ΔΕΕΠ ή των εξουσιο¬ 
δοτημένων της κλιμακίων, η δε καταχώρηση των παρατη¬ 
ρήσεων θα γίνεται στο Βιβλίο επιθεωρήσεων και γυμνα¬ 
σίων που προβλέπεται από το Π.Δ. 121/1979 και με το ο¬ 
ποίο (Βιβλίο) θα εφοδιάζεται κάθε μόνιμα 
αγκυροβολημένο πλοίο ή πλωτό ναυπήγημα, ανεξάρτητα 


από τη χωρητικότητάτου, εφόσον λειτουργεί σ' αυτό κα¬ 
τάστημα υγειονομικού ενδιαφέροντος. 

11. Κατά τα λοιπά θα εφαρμόζονται αναλογικά τα προ¬ 
βλεπόμενα από την Α1 β/8577/83 Υ.Δ. 

ΜΕΡΟΣ Ε 

ΤΕΛΙΚΕΣ ΔΙΑΤΑΞΕΙΣ 
Άρθρο 27 

Μεταβατικές διατάξεις 

' 1. Άδειες υπαίθριου εμπορίου και καταστημάτων υγειο¬ 
νομικού ενδιαφέροντος που έχουν εκδοθεί μέχρι την έ¬ 
ναρξη ισχύος της παρούσας, εξακολουθούν να ισχύουν 
μέχρι τη λήξη ή την για οποιοδήποτε λόγο ανάκλησή τους. 

2. Άδειες υπαίθριου εμπορίου που δεν φέρουν ημερο¬ 
μηνία λήξης, παύουν να ισχύουν μετά παρέλευση ενός (1) 
έτους από την ημερομηνία ισχύος της παρούσας και οι 
κάτοχοίτους υποχρεούνται να εφοδιαστούν με νέα άδεια, 
σύμφωνα μετά οριζόμενα στην παρούσα. 

Άρθρο 28 

Χορήγηση αδειών σε αλλοδαπούς 

Οι διατάξεις της παρούσας σε συνδυασμό με τις διατά¬ 
ξεις του Π.Δ. 530/91 (ΦΕΚ Α' 205) έχουν ανάλογη εφαρ¬ 
μογή και στους αλλοδαπούς υπηκόους των Κρατών - 
Μελών της Ευρωπαϊκής Ένωσης (Ε.Ε.) ήτης Ευρωπαϊκής 
Ζώνης Ελεύθερων Συναλλαγών (Ε.Ζ.Ε.Σ.), πλην Ελβετίας 
(Ν. 2155/93). 

Άρθρο 29 
Κυρώσεις 

Οι παραβάτες της παρούσας ανεξάρτητα από τις συ- 
ντρέχουσες αστικές και ποινικές ευθύνες, κατά την ισχύ- 
ουσα νομοθεσία, υπόκεινται και στις κυρώσεις που προ- 
βλέπονται από την παράγραφο 3 του άρθρου 5 του Ν. 
2323/95. 

Άρθρο 30 

Καταργούμενες διατάξεις 

Απάτην έναρξη ισχύος της παρούσας καταργείται κάθε 
άλλη διάταξη αναγόμενη σε θέματα που ρυθμίζονται απ' 
αυτήν ή αντικείμενη σ’ αυτήν. 

Άρθρο 31 
Έναρξη ισχύος 

Η ισχύς της παρούσας αρχίζει δέκα (10) ημέρες από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 28 Φεβρουάριου 1997 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΕΜΠΟΡΙΚΗΣ ΝΑΥΤΙΛΙΑΣ 

ΒΑΣΩ ΠΑΠΑΝΔΡΕΟΥ ΣΤΑΥΡΟΣ ΣΟΥΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


